L-UE qed tiddiskuti regoli ġodda dwar il-bilanċ bejn ix-xogħol u l-ħajja privata għall-ġenituri u l-indokraturi. Fil-21 ta' Ġunju 2018, il-Kunsill qabel dwar il-pożizzjoni ta' negozjar tiegħu (approċċ ġenerali) għad-direttiva dwar il-bilanċ bejn ix-xogħol u l-ħajja privata għal ġenituri u indokraturi. Abbażi ta' dan il-mandat, il-Presidenza tal-Kunsill ser tiftaħ negozjati mal-Parlament Ewropew ladarba dan ikun adotta l-pożizzjoni tiegħu. L-irġiel u n-nisa fl-Ewropa kollha għandhom ikunu jistgħu jilħqu l-potenzjal sħiħ tagħhom, kemm fuq ix-xogħol u anki fil-ħajja tal-familja. B'din id-direttiva, l-UE ser tagħmilha eħfef biex l-irġiel u n-nisa jaqsmu l-ferħ u l-piżijiet tat-trobbija tat-tfal jew il-kura tal-qraba waqt li jkomplu jibnu karriera. Biser Petkov, Ministru għax-Xogħol u l-Politiki Soċjali tal-Bulgarija L-għan ta' din il-proposta hu li jitjieb l-aċċess għall-arranġamenti dwar il-bilanċ bejn ix-xogħol u l-ħajja privata, pereżempju leave u arranġamenti ta' xogħol flessibbli għal ġenituri u indokraturi. Għandha żżid l-użu tal-leave b'rabta mal-familja mill-irġiel, li jgħin biex tiżdied il-parteċipazzjoni femminili fis-suq tax-xogħol. Id-direttiva tintroduċi standards minimi ġodda għal- leave tal-paternità , fejn il-missier jew it-tieni ġenitur ikun jista' jieħu mill-inqas 10 ġranet tax-xogħol leave madwar iż-żmien tat-twelid tat-tarbija, imħallas b'rata li tiġi definita mill-istat membru konċernat. Taġġorna wkoll l-istandard minimu għal- leave tal-ġenituri , waqt li tibqa' żżomm id-dritt individwali eżistenti ta' 4 xhur iżda b'xahrejn mhux trasferibbli, b'mill-inqas xahar u nofs li jitħallas b'rata stabbilita mill-istat membru konċernat. Id-direttiva tintroduċi dritt individwali għal , li qabel ma kienx rikonoxxut fuq livell ta' UE. Testendi d-dritt li jintalbu arranġamenti ta' xogħol flessibbli għall-ġenituri, sakemm it-tfal ikollhom mill-inqas 8 snin, kif ukoll għall-indokraturi. Pereżempju, il-ġenituri jew l-indokraturi jistgħu jitolbu għal sigħat ta' xogħol jew sistemi ta' xogħol flessibbli u għad-dritt li jaħdmu mill-bogħod. Kuntest Il-Kummissjoni ppreżentat il-proposta tagħha fis-26 ta' April 2017. Tieħu post il-proposta għal direttiva dwar il-leave tal-maternità, li ġiet irtirata. Il-bilanċ bejn ix-xogħol u l-ħajja privata għall-ġenituri u l-indokraturi - approċċ ġenerali Il-bilanċ bejn ix-xogħol u l-ħajja privata għall-ġenituri u l-indokraturi (informazzjoni ġenerali) Ara l-paġna tal-laqgħa